Проксемика

Проксемиката е сред най-младите научни области в НВК. Създателят ѝ , д-р Едуард Хол я нарича пространствена психология. Изследва пространството, в което човек общува, по-точно начина,по който различните параметри на пространството и разположението на общуващите в него влияят на протичането и резултатността на самото общуване. Пространствата са 3 вида: фиксирани,полуфиксирани и неформални.Тук от значение е разстоянието между субектите,което бива 4 вида : интимно ,лично, социално-консултативно и публично ( всяко с по 2 зони – близка и далечна) , като от практическо значение за реториката са преди всичко социално-консултативното и публичното. Промените в разстоянието,продиктувани от спецификата на конкретния комуникативен акт,влияят твъде силно на възприемането на преди всичко кинесичните изразни средства и особено на лицевото изражение. Запазването на ефективността налага сериозни корекции в ораторското поведение.

Проксемиката различава лично пространство-пространствения балон около всеки човек,който той защитава.Нарушаването му води до стресови реакции. Нерядко това се използва съвсем целенасочено за притискане на противника и намаляване на потенциала му в диалога и особено в някои негови форми. Например при разпита.

Личната територия е свързана с повече от едно място в пространството.Различните лични територии имат отношение към личния живот,професията и пр. на даден човек. И тук нарушаването се възприема като агресия. Значение за общуването имат ориентацията,разположението с оглед височината и местата със статус.